El Parc Tecnològic de Paterna, més eficient i sostenible amb la instal·lació del nou il·luminat LED
20/10/2021

# El Parc Tecnològic de Paterna, més eficient i sostenible amb la instal·lació del nou il·luminat LED

[![El Parc Tecnològic de Paterna, más eficiente y sostenible con la instalación del nuevo alumbrado LED ](/images/noticias/2021/10/7668/7668_lg.jpg)](/images/noticias/2021/10/7668/7668_lg.jpg)

20.10.2021

L'Ajuntament de Paterna ha completat en aquesta important zona empresarial on s'assenten prop de 600 empreses la substitució de l'enllumenat públic per tecnologia LED que permetrà un estalvi energètic de 72.000kwh a l'any i evitarà l'emissió de 21t de CO₂ a l'atmosfera

El Parc Tecnològic de Paterna ja disposa del nou il·luminat LED que li permetrà ser més eficient i sostenible des del punt de vista energètic.  
  
L'Ajuntament de Paterna ha finalitzat l'execució del projecte de substitució per tecnologia LED de tot l'enllumenat públic d'aquest important parc empresarial que permetrà un estalvi energètic de 72.000kwh a l'any i evitarà l'emissió de 21t de CO₂ a l'atmosfera.  
  
El projecte ha suposat la substitució de 507 lluminàries que, a més d'augmentar l'eficiència i la sostenibilitat millorarà la seguretat dels prop de 10.000 treballadors i treballadores que diàriament es desplacen a les prop de 600 empreses que se situen en aquesta zona industrial.  
  
Com ja es va fer en el polígon industrial Font del Gerro i al parc empresarial Tàctica, aquesta actuació ha permés canviar les lluminàries actuals de llums de descàrrega per altres de tecnologia LED d'última de generació, amb major eficiència energètica i qualitat lumínica.  
  
Amb aquest projecte de substitució, no sols s'estalviaran emissions de CO₂ a l'atmosfera sinó que també s'estima un estalvi econòmic anual d'al voltant de 10.000 euros en la factura de la llum.  
  
Aquesta actuació s'emmarca en el projecte municipal d'eficiència energètica que està dut a terme l'Executiu socialista substituint tot l'enllumenat de les sis zones empresarials amb les quals compta el municipi, pulmó empresarial de l'àrea metropolitana, i que té una inversió de 600.000 euros finançats per l'Institut Valencià de Competitivitat Empresarial (IVACE).